
Până când avem un număr restrâns de 'exemplare, se vinde 


Cartea de aur vol. I1 —V, broş. 


în loc de cor. 50.— numai cor. 30.— 


Asupra volumului V dăm următoarele „voci de presă“ : 


„Tribuna“ din Arad scrie următoarele: 

„A apărut volumul V din valoroasa „Carte de aur“ 
a dlui Teodor V. Păcdţian, redactorul „Telegrafului Român”, 
Volumul este penultimul şi este de 766 de pagini. El cuprinde 
epoca cea mai pina de frământări a luptelor noastre politice 
din anii 1869 1872. In şir cronologic d! Păcădţian ne prezentă 
toate evenimentele din acest interval și ne dă o oglindă a 
tuptetor parlamentare. Ne-am pronunţat cu ocazia apariţiei 
celoralte volume asupra întregeiucrări a dlui Păcățian în 
care întră şi noul volum. Orice cărturar român cu dare de 
mână ar trebui să aibă „Cartea de aur“, dar îndeosebi ca 
mar trebui să lipsească din nici o bibliotecă poporală, Preţul 
volumului este de 10 cor.“ 


„Drapelul“ scrie următoarele: 

„Eri am primit volumul V al „Cărţii de aur“ editate de 
di Teodor V. Păcătian, asupra căreia atragem atenţiunea 
publicului nostru cetitor. Acest volum, - penultimul — 
conţine epoca cea mai interesantă din luptele noastre politice, 
epoca din anii 1869-1872. DI Păcăţian a adunat la un loc 


toate evenimentele mai importante din această epocă şi dă 
o oglindă a iuptelor parlamentare. Ceice au urmărit cu luare 
aminte notele biografice ce le publicăm relativ la fericitul 
Alex. de Mocsonyi în foița ziarului nostru, vor păsi în acest 
volum al „Cărţii de aur“ o orientare mai vastă, căci se 
reproduc în text toate discursurile parlamentare ale depu- 
taţilor români. E un tom voluminos, ca şi cele premergătoare, 
cuprinzând 766 pagini octav mare. In avantagiul tomului este, 
că acesta conţine și un registru al discursurilor, aşa că 
orientarea este cu mult mai lesnicioasă decât la volumele 
prime. Preţul volumului e 10 cor.“ i 

„Țara noastră“ scrie următoarele: 

„Cartea de aur", vol. V, a apărut zilele acestea, Valo- 
roasa publicaţie a dlui T. V. Păcățian cuprinde activitatea 
publică a deputaţitor români din camera ungară, aleşi în 
ciclul parlamentar din anii 1869 -72. Ca și celelalte volume, 
lucrarea domnului Păcățian cuprinde un material important, 
care trebuie să fie cunoscut de toți cari vor să aibă o privire 
clară asupra mişcării politice din trecutul nostru apropiat. 
Preţul volumului de aproape 800 p. e 10 cor.“ 


Cartea de aur să nu lipsească în nici o bibliotecă ! 


Ocazia a o câștigă e foarte favorabilă! 


Cartea de aur se vinde numai trimiţându-se banii înainte! 


(Porto pentru Austro-Ungaria cor. 1.40, România cor. 3.—). 


Librăria W. Krafft, Sibiiu. 

BUGGA FARUL 


Ilie Stogaru. 


Procurorul se deșteptă mai târziu și cum 
deschise ochii se gândi la nenorocirea în- 
tâmplată cu câteva zile mai înainte în co- 
muna Potcoava: un stogar căzuze din vârful 
„unui stog înalt și muri. 

El fusese vestit prin telefon de primatul 
comunei și se repezise acolo spre a cercetă 
cazul și a dă apoi autorizarea să se facă în- 
mormântarea. 

Toate declaraţiunile celor cari au fost de 
față erau la fel: Ilie Stogaru a fost de bună 
seamă apucat de amețeală în vârful stogului 
pe care tocmai îl sfârșise şi căzând de acolo, 
muri în câteva minute, lăsând cu limbă de 
moarte să fie îngropat cu furca în mână. 

Procurorul se uitase mai bine la mort și 
rămase uimit de frumusețea lui. O femeie 
care oftase chiar lângă el, exprimă întocmai 
ceeace simțiă el atunci: 

— Păcat de tinerețele lui! 

Întrebat despre acest flăcău, proprietarul 
moșiei Potcoava spusese cu lacrămi în ochi 
că ma pomenit argat mai credincios, mai 
muncitor și mai cuminte ca Ilie Stogaru. 

— Nam mai avut și nici noi mai aveă 
stogar mai meșter ca el. Se minună o lume 
de cum turnă el stogurile. Căci le turnă, 
domnule, nu altceva. 

Nenorocirea aceasta impresionase adânc 
pe procuror. El dăduse voie să se facă în- 
mormântarea și se întorsese în oraș. Pe drum 
se gândise numai la flăcăul frumos, răpus 
de o moarte așa de năpraznică și la dorința 
lui de a fi îngropat cu furca în mână. 

Și în Dumineca aceea, pe când își bea 
cafeaua de dimineață, servitoarea îl vesti că 
un țăran din Potcoava vrea să-i spue ceva. 


— Să vie! zise el. 

Un Român ca de vreo cincizeci de ani, cu 
părul alb, intră sfios: 

— Să trăiţi, domnule pricoror! 

— Ce-i, moșule? întrebă omul dreptății. 

-— Ce să fie, domnule?... la, cu bietu Ilie... 

— Care Ilie? 

— Flăcăul care se pierdù mai zilele trecute 
în Potcoava... Stogaru! 

— Ei, ce-i cu el? 

— V'aș spune și eu o vorbă, dacă se poate... 

— Spune, moșule! — zise procurorul, mirat 
și își aprinse o țigară. 

Românul își răsuci de câteva ori căciula 
în mâni și zise: 

„Pe mine mă cheamă lordache Marin Blândă 
și-s de fel din comuna Vălcele, de unde eră 
și bietul Ilie. Eu m'am pomenit pe lume fără 
părinți și mam înstrăinat de mic copil de 
satul meu. Am slugărit ba la unul, ba la altul, 
până m'am aciuat la curtea boierului din. 
Potcoava, unde slujesc și astăzi ca pândar 
de noapte. 

Bietu” Ilie a venit de când eră de cinci- 
sprezece ani la boieru' meu. Nici el n'aveă 
nici un sprijin pe lume. Și nu știu de ce 
mi-a fost drag mie băiatul ăsta, de cum l-am 
văzut. Eră ascultător, supus, muncitor și bun, 
să-l legi la rană. Toată lumea îl luă în curând 
în nume de bine. 

Dar băiatul aveă o slăbiciune. Vara, când 
strângeam fânul, se cereă să-l lase în arie, 
la stoguri. Ajută stogarilor și luă seama la 
meșteșugul lor. Îi plăceă nevoie mare să fie 
pe stog. Și cu cât se înălță stogul mai sus, 
cu atât se înveseliă mai mult băiatul nostru. 


Dacă se întâmplă să nu se sfârșească stogul 
1 

până seara, el dormiă acolo, sus. Și încet- 
încet a prins toată taina clădirii stogurilor, 
iar într'o zi — par'că-l văd, săracu! — se 
întățișă boierului: 

— Boierule, să mă lași și pe mine să fac 
un stog. 

— Păi o să poţi, lie? 

— De! Să mă încerc şi eu! zise el. 

Și zâmbeă așa ca un om care ştie bine că 
ware să rămâie de rușine. 

În ziua aceea eu am fost trimis tocmai în 
fundul moșiei și spre seară am pornit la curte. 
Lunca mirosiă numai a fân cosit. Și la un 
râstav de grâu mă întâlnesc cu boieru'. Mergeă 
călare, la pas, și eu, pe jos, în stânga lui. 
Se înseră. Și numai ce văd că boierul stă. 
Stau și eu. EI se uită câtăva vreme, departe, 
înaintea lui și mă întrebă: 

— Vezi tu ceva? 

— Cé să văd? zic eu. 

Uite stogul lui Ilie... Par'că-i scris pe cer. 

Așa eră! Jurai că e scris pe cer. Se des- 
luşiau marginile frumos aduse și vârful sub- 
țiat prelung. Păreă un ou, un ou mare, și 
boierul zise: 

— Parcă e un ou de întunerec din care 
va ieși noaptea. 

Când am ajuns în arie, stogarii mai bătrâni 
dădeau târcoale stogului făcut de llie ca 
doar-doar să-i găsească vreun cusur. Dar 
nu izbutiră. Și — ţin minte ca acum — bo- 
ierul le zise, în glumă: 

=- V'a scos din pâne llie al meu. 

Veniă supt puțin la poale, apoi se umilă 
la mijloc și se subțiiă spre vârf așa de fru- 
mos, că nu-ți venià să crezi că-i făcut de 
mână de om. 

Multă vreme m'am uitat eu în urmă cum 
lucră Ilie. Furca lui păreă fermecată. Palele 
de fân se așezau ca niște fășii de mătase. 
Fără să se deă jos de pe stog, el știă unde 
să-l mai îmbrace, de unde să mai ia, unde să 
lege palele. Boieri de prin împrejurimi se 
abăteau în adins pe la Potcoava și se minunau 
„de stogurile făcute de Ilie și unii din ei ziceau: 


— Ăsta-i un dar dela Dumnezeu! Cine știe 


ce ieșiă din flăcăiandru ăsta, dacă învăţă carte! 

La trei poşte împrejur îi mersese vestea. 
Și flăcăul nostru se făceă din an în an mai 
frumos și mai voinic, 

Dar anul trecut vine la Potcoava o Nem- 
țoaică, pentru copilele boierului. Una, Mariana. 
'Ceă că-i din Viana, unde-o fi aia. Da eu 
vedeam că vorbiă româneşte, mai-mai ca o 
Româncă. 

Am băgat eu de seamă că Nemţoaica-i 
cam smucită din botez, dar n'am spus bo- 
ierilor nimic, de teamă să nu-mi aprind paie 
în cap. 

Pe cum v'am spus,eu sunt pândar de noapte. 
Dau târcoale ba pe la grajduri, ba pela magazii, 
ba pela pătule, prin arie, și nu închid ochii 
nici cât ai scăpără întrun amnar. Când eră 
lună, vedeam că dupăce se culcau copilele, 
Nemţoaica ieșiă şi se plimbă multă vreme 
prin grădina din fața caselor. Se plimbă și 
se uită la lună, ca o lunatecă. Alteori cântă, 
cântă așa încet, de nu știai de unde vine 
cântecul. Toată vara, anul trecut, cât s'au 
făcut stogurile, ea mai numai în arie a stat 
cu copilele. Își făceă de joacă pe acolo. Într'o 
zi ne-a scos chiar pe toţi în poză: Ilie tocmai 
în vârful stogului, cu furca în mână. 

Şi într'o noapte, domnule pricoror, mai 
acii vreo lună de zile, o prinsei cu Ilie. Mă 
apropiasem de ei fără să mă simță — că eu 
umblam noaptea ca șarpele. Nu-mi veniă 
să-mi cred urechilor. O cucoană ca Nemţoaica 
aceea cu un flăcău de-al nostru! 

Îmi ţinui răsuflarea și ascultai. 

— Frumoase stoguri faci. Cine te-a învăţat? 

— Eu singurel. 

— Tu miroși totdeauna a fân cosit și stai 
mai mult în văzduh ca pasările. 

— De! — făcu Ilie. 

— Parcă ești un împărat... Poţi să faci 
un stog înalt? Înalt de tot. Să te înalți spre cer. 

— Pot! — zise el. 

— Tu ești ca Solniţă. 

— Cum ? cum? — întrebă procurorul, curios. 
Cum i-a zis? 

— Solniţă, dracu so ia, că n'am înțeles 
bine ce-a spus. 

l-am văzut apoi îndepărtându-se și pierind 
în noapte. Mie mi-a trecut un fier roșu prin 
inimă și i-am spus lui llie să nu se potri- 
vească Marianei, căci eu de cum am văzut-o, 
am zis că-i zănatecă rău. 

Poate că fac păcat, dar eu cred că bietul 


llie sa prăpădit numai din pricina ei. Cine 
1* 

ştie ce i-o fi băgat în cap nebuna aia... El, 


1“ 


minte crudă!... Dumnezeu ştie 

Românul tăcù și se uită în ochii procurorului. 

Acesta însemnă ceva întrun carnețel și 
întrebă: 

— Dar în afară de noaptea aceea i-ai mai 
prins vreodată ? 

— Doamne fereşte! Și doar i-am pândit 
eu o toană! 

— Bine, moșule! Îți mulțumesc... Dar ce 
putem să facem? Nu l-a aruncat ea jos de 
pe stog. Nu-i așa? 

— De asta așa e... Ce putem face noi?... 
Nimic. Da, Dumnezeu e mare și poartă de 
grijă fiecăruia... Să trăiţi! 

Şi lordache plecă. 

lar procurorul începi! a se plimbă prin odaie. 
Și chipul flăcăului frumos îi răsări deodată 
în minte. 


— Un artist în felul lui! — își zise el. Un 
mare artist. Tot așa a căzut şi Solness al 
lui Ibsen din vârful turnului. 

Ajungând cu reflecţiile aci, procurorul se 
opri încremenit și se izbi cu palma peste 
frunte. Cuvintele ce-i spusese Iordache, așa 
cum le înțelesese el: „Tu ești ca Solniţă!“ 
luară deodată lumina lor adevărată: . 

— Tu eşti ca Solness! 

Da! Așa a spus Mariana lui Ilie Stogaru. 
Omul dreptăţii simți tot amarul batiocurii 
ce se desprindeă din pocirea cuvântului Sol- 
ness și o undă de desgust pentru tot ce for- 
mează vieața noastră îi trecu prin suflet. lar 
în neguri se ștergeă sfios chipul frumosului 
flăcău pierdut poate prin capriţiile unei gu- 
vernante de un sentimentalism bolnăvicios... 

C. Sandu-Aldea. 


O, valul tău amar e! 
Și vântul tău sărat! 
Și cântul tău, o mare, 
Îmi spune ne ’ncetat 


De lumea ce în vremuri 
Pierit-a, cu pământ 

Sub apele-ţi ce tremur 
Și se izbesc in vânt. 


Dar ţara de sub spume 

Din vieaţă n'a 'ntrerupt 
- Şi ’n loc' să fie ?n lume 

Trăieşte dedesupt. 


Acolo se prelinge 
Lumină peste stânci, 
Și vânătă-ţi încinge 
Orașele adânci. 


Ş'alunecă pe creste 
De ziduri, ce-au întins 
O lume din poveste 
În largul tău cuprins. 


Nemărginit tezaur 

În văile-ţi aduni 
Grămezi de-argint şi aur 
Zvâriite de furtuni. 


SA 


Peisagiu Atlantid. 


lar lumea ce-i în tine 
Înalţă zi cu zi 

În apele-ţi senine 
Castele străvezii. 


Prin porţi, delături date 
Și prin ferestre mari 
Trec apele 'ncărcate 
De suri mărgăritari. 


Și fără de hotare 

~ Se ’ntind în jur grădini 
Cu stele largi de mare 
Cu îucuşi şi cu crini. 


Sub crânguri fermecate 
De sargas sburător, 
Din ramuri aspru bate 
Mărgeanul sunător. 


Și apa ta albastră 

Prin el șoptește 'n cânt 
Cum sus, în lumea noastră 
Prin plopi adie vânt. 


Și când loveşte 'n stâncă 
Adoarme prin bureţi 
Şi spumele ce-aruncă 
Le-anină 'n mușchii creţi. 


== ] 

Prin crângurile rare 
Trec „peştii-zburători“, 
Pc ramuri, cai de mare 
Se 'ncolăcesc, uşori. 


Și câte-un ochi descis e 
Pe frunți de blânde foci 
Încremenite ’n vise 
De-a valurilor voci... 


Tu "n şoapte cântătoare 
Prin algii verzi suspini; 
Pe stâncile de sare 

Albaștrii, — dorm rechini. 


Și cum plutesc pe spate 
Umflaţii „peşști-arici“, 
Pe valuri legănate 
Spre soare tu-i ridici. 
* 
lar lumea cea cu gânduri 
Ce "'nchizi în apa ta, 
Nu ştie câte rânduri 
De valuri porţi pe ea. 


Și nici nu știe câte 

Corăbii, pe-al lor cer, 

De vânturi coborite 

În valurile-ţi pier... 

Paris. Alice Călugăru. 

Un congres al profesorilor secundari. 


Un tânăr profesor a publicat în „Telegraful 
Român“ din Sibiiu un apel în chestia unui 
congres al profesorilor dela toate școalele 
noastre secundare. Acestui apel i s'a dat glas 
în coloanele gazetelor noastre. Domnii cari 
au scris în chestie, constată deopotrivă ne- 
cesitatea unei organizări a profesorilor noștri. 
La întrebarea: cine să ia iniţiativa ?:aproape 
toți cred că secția școlară a Asociaţiunei din 
Sibiiu e chemată să iee în mânile sale or- 
ganizarea profesorilor. 

Ideea organizării profesorilor nu e de astăzi. 
Ea a preocupat și pe înaintașii noștri poate 
în măsură mai mare. 

Mi-am adus aminte, că am decopiat, ca stu- 
dent de cl. VII la liceul din Năsăud, procesul 
verbal al unei conferințe colective, care a avut 
loc în Blaj, la care au luat parte și profesorii 
din Năsăud. Sulevându-se în foile noastre 
chestia organizării profesorilor, am căutat în 
„Foaia. Școlastică“ din 1885 și în arhiva 
liceului din Blaj și, spre mulțumirea mea, am 
găsit datele primei încercări de organizare a 
profesorilor. Publicarea lor, cred că e bine- 
venită și va puteă servi de substrat la ideea 
care ne preocupă. 

În „Foaia Școlastică“!) din Blaj, sub titlul 
„Prima conferinţă colectivă profesorească în 
Blaj“, se face istoricul primului congres al 
profesorilor noștri secundari. 

lată ce se scrie acolo: „Idea unei întruniri 
a profesorilor dela toate gimnaziile românești 
din patrie e veche. În anul 1875 fù resusci- 
tată prin repausatul Dr. loan Meșota, fost 
director la gimnaziul românesc din Braşov, 
carele în numele corpului profesoresc de acolo 
se adresă cătră direcțiunea și corpul profe- 
soresc din Blaj cu întrebarea: dacă s'ar putea 
ţineă în Blaj pe 28 Aprilie a acelui an o în- 
trunire a profesorilor din Ungaria și Tran- 
silvania“. 

„Corpul profesoresc din Blaj, în conferința 
ținută în 22 Martie 1875, considerând mo- 
mentuositatea obiectului și folosul, ce ar urmă 
de aici pentru înaintarea instrucţiunii, primi 
în principiu această idee salutară, precum și 


1) Vezi „Foaia Școlastică“, Nr. 8 din 1885, p.113—114, 


programa” propusă din partea Brașovenilor 
pentru conferința preliminarie“, 

„Întrevenind însă între aceia unele împre- 
jurări neprevăzute pentru gimnaziul din Brașov, 
proiectata conferință se amână pe timp ne- 
determinat“. 

Dar idea resuscitată nu s'a dat uitării. În 
August 1884, patronatul liceului din Năsăud 
prin o adresă trimisă consistorului arhiepis- 
copesc și mitropolitan din Blaj, consistorului 
episcopesc gr.-cat. din Oradea-mare și vene- 
rabilului consistor arhiepiscopesc și mitro- 
politan gr.-or. din Sibiiu, insistă pentru ţinerea 
„unei conferințe colective a profesorilor dela 
gimnaziile românești“. 

Adresa patronatului liceului din Năsăud, 
după hârtiile găsite a fost acceptată de con- 
sistoarele din Blaj și Orade. Consistorul din 
Sibiiu, ce hotărîre a adus în chestie nu se știe. 
Nu am găsit nici o urmă, de unde să pot 
vedeă, dacă s'a dat consimțământul pentru 
o astfel de conferință. 

Ca să cunoaștem, de ce vederi a fost condus 
consistorul din Blaj de pe atunci în chestia con- 
ferinţei profesorilor, reproduc întocmai extrasul 
protocolului şedinţei consistoriale din 29 No- 
emvrie 1884, semnat de regretatul Dr. Augustin 
Bunea, oficial mitropolitan pe vremuri. 

„Reverendisimul canonic loan Antonelli, ca 
director gimnazial, prezentă opiniunea dată de 
corpul profesoral din loc, împreună cu opi- 
niunile corpurilor profesorale dela gimnaziile 
gr.cat. din Beiuș și Năsăud, date în obiectul 
conferinței profesorilor dela toate gimnaziile 
române. 

Înainte de a se aduce una decisiune me- 
ritorie, se lasă reverendisimului referinte să 
recerce pe comitetul administrativ a fondu- 
rilor școlastice grănițărești dela Năsăud, ca 
să notifice: cum s'au declarat patrona- 
tele gimnaziilorgreco-orientalero- 
mâne în această cauză? și în specie 
învoiescu-se acele patronate, ca con- 
ferința profesorilordelagimnaziile 
orientale să se ţină împreună cua 
profesorilor dela gimnaziile greco- 
catolice? 

Asemenea reverendisimul referinte să dis- 
pună ca profesorii dela gimnaziul nostru din 
loc să se declare: că sunt ei aplicaţi a pregăti 
și a edă manualele încă netipărite pe ter- 
minul prefipt de ei și acceptat de minister? 
sau voiesc mai întâiu a supune acele ma- 
nuale censurei conferinței profesorilor dela 
toate gimnaziile și numai după aceea a le edă? 


Cu toate acestea în principiu să 
recunoaște necesitatea unei confe- 


fesorii dela gimnaziile greco-orientale, atunci 
să se aleagă un loc de convenire neutral. 
3. Ca timp de convenire se stabilește săptă- 
mâna dela Învierea Domnului până la Du- 
mineca sfântului Toma, din a. 1885. 4. Con- 
ferința să pertracteze toate cele ce 
se țin de obiectele de învățământ, 
afară de obiectulreligiunei, carese 
ține de cercul de activitatea respec- 
tivelor ordinariate“. 


Balul din Arad: Port din Secuşigiu (Banat), d-ra 
Veta Giulan. 


rințe, la carea să participe profe- 
sori dela toate gimnaziile române 
şi pentru eventualitatea, când aceea 
s'ar ţineă, se enunţă: 

1. Ca la aceea să participe dela fiecare 
gimnaziu complet câte 3 profesori și direc- 
torul respectiv, iar dela gimnaziul inferior din 
Brad doi profesori și directorul. 2. Că aceea 
conferință să se țină în Blaj, în caz când ar 
participă numai profesorii dela gimnaziile 
greco-catolice, iar când ar participă și pro- 


Balul din Arad: Port din Banat, Veturia Ispravnic. 


Acceptată idea ținerii conferinței colec- 
tive de consistorul din Blaj, inițiatorul acestei 
conferințe: patronatul liceului din Năsăud, 
cu scrisoare din 13 Decemvrie 1884, Nr. 907, 
avizează direcțiunea gimnaziului din Blaj, că 
neprimind dela Sibiiu nici un răs- 
puns în chestie, direcția gimnaziului din 
Blaj să convoace „conferința !proiec- 
tată și încă să se convoace în cel 
mai scurt timp, de arparticipă laea 


chiar numai gimnaziul din Blaj, Be- 


www.dacoromanica.ro 


Nrul 8, 1910. 


i 


== = 


iuș și Năsăud, cari s'au declarat că 
vor participă la proiectata confe- 
rinţă“. 


Drept urmare a acesteia, la 8 Aprilie 1885, . 


în baza concesiunii înaltului ministru de culte 
și instrucțiune publică,' de dtto 10 Martie 
Nr. 9217/1885, s'au întrunit în Blaj în con- 
ferință colectivă reprezentanții corpurilor 
profesorali dela cele trei gimnazii superioare 
gr.-catolice române din Blaj, Beiuș și Năsăud. 

s'a constituit astfel: Prezident: loan Antonelli; 
viceprezident: Petru Mihuţiu; iar notari: Dr. 
Art. Alexi, losif Hossu și loan Butean. Membri 
conferinței s'au împărțit în două secțiuni: 
una pentru limbistică, iar alta pentru științele 
reale și istorice. Conferința s'a ținut în 8, 
9 și 10 Aprilie. Chestiile, cari s'au discutat 
în această conferință au fost: planul de lec- 
țiune; manualele de școală; normativ pentru 
revizuirea şi edarea manualelor de şcoală. 


Balul din Arad: Port de Pădureancă, d-ra 
Margareta Hodoș. 


Au participat dela fiecare gimnaziu directorul 
și trei delegați; și anume: dela gimnaziul 
din Blaj: loan Antonelli, director gimnazial; 
delegați: loan German, Alexandru Uilăcan și 
losif Hossu; dela gimnaziul din Beiuş: Petru 
Mihuţiu, director; profesorii delegați: Teodor 
Roșu, Vasiliu Leșian și loan Butean; dela 
Năsăud: loan Ciocan, director, și profesorii 
delegați: Maxim Pop, Dr. Art. Alexi și Dr. 
Paul Tanco. Comisar ministerial a fost Pál 
Sándor, direcțor suprem în Cluj. Conferența 


Balul din Arad: Port din Zagujeni (Caraş- 
Severin), d-ra M. Hodoș. 


În legătură cu manualele s'a discutat chestia 
ortografiei; pe urmă s'a lucrat un proiect de 
statute pentru o reuniune a profesorilor 
dela gimnaziile române gr.-catolice. 
Ce s'a ales cu statutele, înaintatu-s'au spre 
aprobare ori ba, din acte n'am putut află. 
Fostul director gimnazial d-l canonic Hossu, 
crede că statutele au fost înaintate, dar, s'au 
înfundat prin ministeriu. 

Cam așa s'au petrecut primele încercări 
de organizare ale profesorilor secundari, Pe 

baza actelor, se constată, că organizarea nu 
sa putut face, precum sa plănuit, 
motivele nu le știm. Dar şi în felul cum s'a 
făcut, ea a avut roade bune pentru liceele 
noastre. Rezultatele acestei conferințe co- 
lective au fost edarea unui șir întreg de 
manuale, cari, aproape până în zilele noastre, 
ne-au făcut bune servicii instrucţiunii. Nu 
mai amintesc de binele moral, pe care l-a re- 
vărsat asupra tuturor reprezentanților celor 
trei licee, pe urma discuţiei lor și schimbului 
de idei ce a avut loc în decursul celor trei 
zile, cât s'au sfătuit împreună. Păcat, fiindcă 
nu Știm din a cui pricină proiectata reuniune 
nu s'a tradus în faptă. 

Tot din hârtiile, ce se păstrează în arhiva 
liceului din Blaj, am aflat, că directorul li- 
ceului din Blaj, în 1892, cu scrisoarea Nr. 289, 
a recercat direcția liceului din Năsăud, că 
oare nu ar fi bine să se întrunească dim- 
preună cu cei dela Brașov spre a se consultă 
asupra manualelor și-a bibliotecii tinerimei 
gimnaziale. 

O astfel de scrisoare, însoțită de copia răs- 
punsului de aderenţă a direcțiunei gimnaziului 
din Năsăud s'a trimis, sub Nr. 8/1893, și di- 
recțiunei liceului din Brașov. Ce va fi răs- 
puns direcția liceului din Brașov n'am putut 
află. Să vede că cu atât s'a isprăvit consfă- 
tuirea dorită. 

lată ce au făcut înaintașii noștri. Resus- 
citată din nou idea organizării profesorilor, 
generația de acum a profesorilor nu-i iertat 
să se oprească aci. Ni se impune să ducem 
la izbândă idealul bătrânilor. Întrebarea e 
cum și. în ce chip? Eu cred, că această 
chestie să o desbată directorii liceelor noastre 
cu câte un delegat. Prilej de întâlnire li se dă 
la ședințele din vară a secției școlare a Aso- 
ciațiunii. A domnilor directori e cuvântul. 
Aşteptăm să se facă începutul. 

Am expus istoricul chestiunei, 

Concluziile și le va face cetitorul singur 


Blaj, Martie 1910. 


* 


Prof. G. Precup. 


Părerile direcțiunilor școalelor noastre despre 
acest congres. 


Redacția noastră a trimis acest articol al 
d-lui profesor Precup tuturor domnilor di- 


rectori ai școalelor noastre secundare, adre- 
sându-le următoarele întrebări: „Cum credeți 
că se poate realizà mai ușor idea acestui 
congres şi cu ce probleme ar trebui să se 
ocupe? În caz când credeți că idea e irea- 
lizabilă, Vă rugăm să binevoiți a arătă 
cauzele“! 

La aceste întrebări am primit următoarele 
răspunsuri: 


Stimate D-le Tăslăuanu! 


În chestiunea proiectatului congres al pro- 
fesorilor secundari Vă răspund pe scurt. 

1. Chestiunea — evident — este de mare 
însemnătate și firește își are dificultățile ei 
interne și externe. Indicarea și discutarea în 
publicitate a acestor dificultăți soco- 
tesc că nu este în interesul cauzei, căci dis- 
cuția publică — să nu Vi să pară paradox 
— va mări dificultăţile, în loc să le delăture. 

2. Eu țin că idea este realizabilă, — dar 
că în ce formă? și în ce cadre? — 
aceasta este o chestiune. care intră în compe- 
tența autorităților noastre şcolare superioare 
și constitue partea cea mai însemnată a di- 
ficultăților amintite în punctul 1. 

3. Cei dintâi pași oficiali pentru pre- 
gătirea terenului s'au făcut acum de curând. 
Secretul oficiului nu-mi permite să Vă co- 
munic mai mult. Deci: puţintică răbdare! 

Braşov, în 15/28 Martie 1910. 


Al D-voastră 
devotat: 
Virgil Oniţiu, 
direc, şcoal. secund. gr.-or. române 


din Braşov. 
* 


ldea sulevată din nou, ca profesorii dela 
institutele superioare române să se organi- 
zeze într'un congres, o aflu de salutară. 

Problema acestei organizări ar fi: lucrarea 
armonică pentru promovarea instrucțiunei 
din -toate punctele de vedere, ceeace în 
parte se și indică în articolul d-lui profesor 
G. Precup, prin cele inițiate în trecut. 

Categoria diferită a institutelor, caracterul 
lor confesional și neconfesional, chiar abstră- 
gând dela alte eventuale neajunsuri, ce poate 
s'ar pune în calea acestei organizări, la tot 
cazul reclamă un studiu mai intensiv, pentru 
aceea corpul profesoral al seminarului arhi- 

diecezan „Andreian“, a primit inițiativa cor- 
pului profesoral al institutului teologic-pe- 
dagogic din Arad, ca în o conferință, com- 
pusă din câte un exmis al fiecărui corp 
profesoral, să delibereze în mod prealabil 
asupra acestei chestiuni, pentrucă consensul 
autorităţii bisericești, încât pentru institutele 
confesionale, fără îndoială se recere. 

O procedură analoagă o aflu indicată și 
pentru institutele confesionale gr.-cat. 

Pe această bază sa făcut inițiativa de 
organizare dela început, și eu o aflu de co- 
rectă. 


Sibiiu, 14/27 Martie 1910. 
Dr. Eusebiu Roșca, 
directorul seminarului „Andreian“. 
x 
Nr. 105—1910. 


Onorată Redacțiune ! 


Un congres al profesorilor secundari „ro- 
mâni“ nu cred să fie încuviinţat. 

Congresul pe baze confesionale în scurt 
timp ar muri din aceleași cauze, cari au 
sufocat și pe cel din a. 1885. 

Multele chestii școlare de ale noastre, pri- 
vitoare și la școalele secundare, se pot dis- 
cută și pune la cale, în secţia școlară a 
„Asociaţiunei“, tot atât de bine, ca și într'un 
congres particular, de care astăzi, durere, nu 
suntem stăpâni! 

Beiuș, în 30 Martie 1910. 


Cu distinsă stimă: 


Vasile Dumbrava, 
directorul liceului gr.-cat. din Beiuş. 


$% 
Prea Stimate Domnule! 


Pe scurt, cum ați cerut, părerea mea în 
chestiunea congresului profesorilor secundari 
este, să se constitue profesorii ín congres, 
independent de Asociațiune și fără deose- 
bire de confesiune. Independent de Asocia- 
țiune, pentrucă e cel puțin discutabil, dacă 
admit statutele Asociaţiunei o astfel de ex- 
tindere, și pentrucă congresul profesorilor 
trebuie să-și țină caracterul propriu. Fără 
deosebire de confesiune pentrucă e o in- 
stituțiune culturală și noi Românii numai o 
cultură avem. Congresul este chemat să în- 
tărească aceasta cultură prin discutarea pro- 
blemelor pedagogice, regularea chestiunei 


manualelor, scrieri pentru tinerime, internate, 
stabilirea poziţiei profesorului în și afară de 
școală. Peste tot regularea întregului cerc 
școlar. 

Din parte-mi am luat dejà“ inițiativa pentru 
lucrările pregătitoare, anume, ne-am adresat 
cătră toate colegiile profesorale dela șoalele 
secundare și de specialitate de sub iuris- 
dicția Mitropoliei ortodoxe române, ca să 
delege câte un membru din sânul lor pentru 
o comisie pregătitoare. Această comisie va 
aveă rolul de a reprezentă vederile tuturor 
colegiilor profesorale din Mitropolia noastră 
şi va luă demersuri de contact cu superio- 
rităţile școlare și cu colegii gr.-cat., întrucât 
comisia pregătitoare ar cădeå de acord cu 
propunerile mele. Colegiile profesorale s'au 
și declarat pentru congres și și-au numit 
delegaţii pentru comisia premergătoare, ră- 
mâne să-i convoace colegul meu Dr. Eusebiu 
Roșca la Sibiiu, locul de întâlnire propus 
de mine, și acolo să se constitue, 

Mulţumindu-Vă pentru onoarea ce mi-ați 
făcut, sunt al D-voastră 

Arad, la 20 Martie (2 Aprilie) 1910. 


Roman Ciorogariu, 
director seminarial, 
x 


Onorată Redacţie! 


La hârtia Onoratei Redacţiuni, ddto 24 Martie 
a. c., avem onoarea vă comunică următoarele; 

Corpul profesoral dela institutul teologic 
și pedagogic din Caransebeș cunoscând în- 
semnătatea congreselor este în principiu pentru 
constituirea în un congres al profesorilor dela 
școalele române medii, civile, comerciale, dela 
institutele de pedagogie și teologie. Spre scopul 
acesta la propunerea direcțiunii seminariale 
din Arad și-a delegat un exmis al său în 
persoana profesorului de teologie Dr. Gheorghe 
Dragomir, care împreună cu exmișii celorlalte 
colegii profesorale să se întrunească în o ṣe- 
dință — mai bine în Sibiiu — și acolo să 
combineze şi să desbată asupra planului cum, 
şi pe ce bază s'ar puteă constitui congresiti 
profesorilor români. 

Corpul nostru profesoral este de părerea, 
că ideea congresului mai ușor se poate realizà, 
dacă fiecare corp profesoral exmite un delegat, 
iar acești delegați întruniți în conferință să 

* 

Balul din Arad: Port din Rucăr (România), d-na 
Marilina Bocu. 


chibzuiască asupra posibilității înființării con- 
gresului și asupra problemelor lui. 
Caransebeş, în 20 Martie (2 Aprilie) 1910. 


Cu deosebită stimă 
Dr. G. Dragomir, 


notar al col. prof. 


Dr, Olariu. 


* 


Stimate D-le Redactor! 

La întrebarea, ce-mi faceți și mie, în legătură 
cu articolul d-lui profesor Precup, în chestia 
ținerii unui congres al profesorilor secundari 
români, Vă răspund — precum îmi cereți — 
pe scurt următoarele: 

1. Congresele sau conferințele colective ale 
profesorilor dela școalele secundare cu limba 
de propunere română sunt indispensabile. 
Închegându-se prin ținerea acestor congrese 
rândurile atât de răslețite ale profesorilor 
noștri, cari azi trăiesc depărtați sufletește, 
ar rezultă un folos dublu: o progresare a 
literaturii române dela noi prin o limbă li- 


terară unitară și o unitate de vederi şi prin- 
cipii pedagogice-didactice, ceeace ar aduce 
mari foloase învățământului nostru secundar. 

Dar, dacă wa succes o organizare într'o 
reuniune profesorală a profesorilor dela aceste 
școli în 1885, astăzi, când este dejà o reuniune 
profesorală regnicolară recunoscută de stat 
şi când situația noastră e așa de grea, o atare 
organizare ar întâmpină — după părerea 
mea — şi mai multe greutăţi. 

Cred însă, că s'ar puteă exoperă conce- 
siunea, ca, din timp în timp, să se țină anu- 
mite conferințe colective sau congrese, in- 
vocându-se ca motiv deosebitele trebuințe 
arzătoare ale acestor institute de învățământ, 
ca d. e. lipsa de manuale școlare bune, or- 
ganizarea bibliotecilor școlare, statorirea lec- 
turii la studiul limbii române, prelucrarea de 
ediții şcolare din autorii români și străini 
pentru trebuințele claselor inferioare și alte 
multe probleme didactice, cari așteaptă o des- 
legare urgentă și potrivită. 

„2. Sunt de părerea, că la aceste conferințe 
să participe prin delegați toate şcoalele se- 
cundare cu limba de propunere română fără 
deosebire de caracterul, ce-l au azi. În chestii 
vitale și de interes general cred, că e consult, 
să se treacă peste interesele particulare și 
anumite prejudiții. Numai prin ridicarea la o 
unitate de vederi și țintirea la un ideal cul- 
tural comun se pot ajunge rezultatele dorite. 

3. Ar fi de dorit, ca aceste conferențe să 
se țină succesiv în toate centrele, unde avem 
școale secundare, și în timpul dintre Învierea 
Domnului și Dumineca Tomii (Săptămâna 
Luminată), adecă în timp de școală, ca să se 
poată studiă și mersul învățământului la res- 
pectiva școală. S'ar face ospitări la obiectele 
de deosebite specialități, apoi în o consfătuire 
imediat următoare acestor ospitări s'ar discută 
impresiile câștigate și din schimbul acesta 
de vederi s'ar ajunge la o cristalizare şi sin- 
tetizare de principii pedagogice-didactice. 

4. Inițiativa pentru ținerea conferinţelor ar 
trebui să o facă susținătorii, resp. patronii 
școalelor noastre secundare în înțelegere cu 
corpurile profesorale. Prin aceasta s'ar aduce 
un fel de omagiu, de recunoștință acestor 
corporațiuni distinse, cari susțin şi ocrotesc 
școalele noastre, de altă parte ar puteă să 

se asigure şi par- 
tea financiară a 
chestiei, ceeace 
încă e un factor 
hotărîtor pentru 
reușita acestor 
conferențe. 

Sunt deci de 
părerea, că, dacă 
factorii compe- 
tenți și în primul 
plan susținătorii 
școalelor noastre 

secundare vor 
face demersul re- 
cerut, congresul 
se va puteà țineă, fa. 
sau mai bine sar 
puteă continuă 
opera începută cu 
mare zel și multă însuflețire de înaintașii 
noștri, 

Începutul în această direcţie — după pă- 


rerea mea — ar fi bine să-l facă patronatul 


celei mai vechi școale secundare, Preavene- 
ratul consistor arhidiecezan din Blaj, iar primul 
congres să se țină la liceul din Brașov. 
În legătură cu secția școlară a „Astrei“ nu 
prevăd, că această idee s'ar puteă realizà. 
Năsăud, la 4 Aprilie 1910. 
Cu deosebită stimă 
Ion Gheție, 


* dir. gimn. 
Nr. -125—1909/10. 
Stimate Domnule Tăslăuanu! 


Cu provocare la prețuita D-tale recercare 
din 24 Martie 1910, referitor la congresul 
profesorilor români din Ungaria, îmi iau 
voie să Vă răspund în următoarele: 

1." Aderăm din toată inima la convocarea 
congresului profesorilor români. 

2. Congresul acesta să se convoace de 
astădată la Deș, și pe viitor totdeauna de- 
odată cu adunarea generală a Asociaţiunii. 

3. Programa particulară să o pregătească 
secția școlară a Asociaţiunii și să o prezinte 
la ședința din [ulie a secţiilor Asociaţiunii. 

4. Congresul să se ocupe: 

a) cu mijloacele educaţiunei religioase- 
morale a tinerimei dela institutele noastre 


: e tza ea a EREN a | 

Balul din Arad: Port de Pădurence, d-rele Flora Bonciu și Margareta Hodoş. 


secundare: gimnaziu, institutele pedagogice şi 
școalele civile; . 

b) cu chestia manualelor de școală. Înțe- 
gerea, cum să se edee, pentruca să corăs- 
pundă scopului adevărat al educațiunii și 
instrucţiunii. 

5. Întemeierea unei reuniuni a profesorilor 
români nu o vedem realizabilă și nici nu-i 
necesară. 

Vă rog, să primiţi asigurarea stimei, ce 
Vă păstrez. 


Blaj, la 4 Aprilie 1910. 
loan F. Negruţiu, 


directorul inst. pedagogic. 
Ad 58-— 1910. 


Înființarea unui congres al profesorilor dela 
școalele noastre secundare, după părerea mea, 
este imposibilă. Deoarece fără o abnega- 
țiune în adevăr ideală, astăzi nici vorbi 
măcar nu se poate despre realizarea acestei 
idei, în urma nesfârșitelor barieri ce există 
între noi, de a căror îngrădire s'au îngrijit 
cu prisosință adversarii neamului și igno- 
ranţa noastră, 

lar pe intelectualii poporului român, nu 
i-am mai văzut capabili de asemenea abne- 
gaţiune dela 1848 încoace, când pericolul 
vieţii instinctiv i-a făcut să uite orice barieri 
meșteșugite și să fie un trup și un suflet, 
precum i-a dat Dumnezeu: un sânge și o 

limbă. Dovadă și încercările neisbutite ale 
antecesorilor noștri, ce le-a cules- la timp 
atât de potrivit colegul nostru G. Precup. 

Să nu ne mai amăgim deci cu visări de- 
șerte, pe care practica vieții noastre publice 
atât de 'obijduită și nefirească, le-a spul- 
berat de repeţite ori. 

După părerea mea însă, nici nu avem tre- 
buință de congresul profesorilor. Noi avem 
trebuință de munca și de activitatea 
profesorilor noștri în cadrele „Asociaţiunii 
pentru literatura română și cultura poporului 
român“. Și aceasta o putem aveă în deplină 
măsură, pelângă puţină bunăvoință. Schiţez 
modul acestei posibilități. 

În virtutea calificaţiei sale științifice fie- 
care profesor, aplicat definitiv s'au provizor 
la vreuna din școalele noastre superioare, să 
fie membru natural s'au corespondent al 
Secției şcolare a Asociaţiunii. Ca atare 
autoritatea sa școlară să-l oblige în interesul 
perfecțiunii continue, a luă parte activă la 
şedinţele plenare ale Secţiilor Asociaţiunii, 
care se ţin în Sibiiu la 1 14 Iulie, fiecare 
an. În schimbul acestui obligament, autori- 
tatea sa școlară să-i asigure spesele de drum 
tour-retour, cum se face aceasta Și pentru 
conferențele didactice anuale ale învățăto- 

rilor dela școalele poporale. 

Cu prilejul şedinţelor plenare, Secția șco- 
iară, compusă din toţi profesorii dela școa- 
lele noastre secundare, se poate ocupă 2-3 
zile cu toate chestiunile ce va găsi de cu- 
viinţă în interesul învățământului nostru pu- 
blic și al progresului școalelor noastre. D. 
p. chestiuni de metod, manuale de învăță- 
mânt; chestiuni de disciplină școlară, higienă 
școlară, administrația şcolară; chestiuni de 
limbă, ortografie etc... Peste tot literatură 
didactică, pedagogică, filozofică etc. nizuind 
spre o înțelegere și lucrare armonică în in- 
teresul adevărat al progresului nostru cul- 
tural. 

Bine înțeles Secția școlară poate se con- 
voace ședințele sale și în altă localitate, cum 
au făcut și până acum unele Secţii, d. p. în 
Braşov, Blaj, Arad, Brad, Beiuș, Năsăud ş. 
a. cu un cuvânt unde va găsi în patrie loc 
mai potrivit și mai instructiv în acel scop. 
Și la timpul ce va găsi mai corăpunzător. 


În acest caz la ședințele plenare ordinare, 
ce se țin în Sibiiu la 1/14 Iulie, fiecare an, 
vor fi obligați a luă parte numai cei 5 
membri ordinari ai Secţiei școlare. 

O neînsemnată modificare a Regulamen-— 
tului Secţiilor Asociaţiunii în acest sens, nar 
fi decât o firească amplificare a Regula- 
mentului după experiențele de până aci, 
ceeace se impune de trebuințele culturale 
ale Asociaţiunii noastre. 


Sibiiu, 3 Aprilie 1910. 
Dr. V. Bologa, 


directorul şcoalei civile de fete a „Asociaţiunii“. 
* 


Stimate D-le Redactor! 


În chestia unui congres al profesorilor ala 
gimnazii şi seminariile rom. gr.-or., la 24 Aprilie 
— 7 Maiu n. — se va adună o delegațiune: 
in Sibiiu, cu scopul de a stabili modul rea- 
lizării congresului și problemele lui. Și noi 
suntem cu toată căldura pentru congres. În- 
nainte însă de întrunirea factorilor competenți, 
țin cu totul inoportun sulevarea și mai ales 
desbaterea acestei chestiuni în publicitate. 
Vă rog deci, deocamdată a nu publică nimica. 
despre bazele, pe cari se va pune congresul, 
nici despre problemele lui. 

Primiţi, d-le redactor, asigurarea deosebitei 
mele considerațiuni. s 


Brad, la 1 Aprilie 1910. 
Stefan Albu, 


* directorul gimnaziului.. 


Mult stimate Domnule Tăslăuanu! 


Idea unui congres al profesorilor secundari, 
ori doară a unei conferințe colective, e în- 
semnată, şi pe dreptul ne ocupă. Sunt multe 
chestiuni școlare, cari ar trebui să se cearnă, 
și de aceea e îmbrățișată idea cu atâta căldură. 

Și eu cred, că idea mai ușor s'ar puteă 
realizà pe calea „Asociațiunii pentru litera- 
tura română și cultura poporului român“ ai 
cărei membri suntem cu toţii. Şedinţele ple- 
nare ale secțiunilor științifice și literare, apoi 
adunările generale ale Asociaţiunii, ar fi oca- 
ziunile, de a ne întruni şi de a pertractă mij- 
loacele referitoare la educațiunea și instruc- 
țiunea tinerimii din şcoalele medii. 

Secţia școlară, precum știm, e tocmai che- 
mată: a urmări producțiunea literară didac-. 
tică, pedagogică, filozofică școlară și biseri- 

cească, apoi de a inițiă publicaţiuni și premii. 
Acest obligament, îl au în parte și alte sec- 
țiuni, prin urmare ar concurge și acestea la 
aflarea mijloacelor de înaintare a tinerii ge- 
nerațiuni. 

Idea s'ar puteă realizà şi constituindu-ne 
în reuniuni, sub ocrotirea autorităților noastre 
bisericești, așa cum au voit înaintașii noștri, 
la 1885, dar la un congres, în acest caz, am 
ajunge mai greu. 

Problemele, cari ar trebui să se desbată, 
două sunt: educaţiunea și instrucțiunea tine- 
rimii. Și educațiunea fizică (igiena) trebuie 
să ne ocupe, mai presus trebuie să ne ocupe 
însă educaţiunea ei morală, pentrucă bărbați 
întregi, de cari dorim să avem, numai aceasta 
educațiune ne poate da; numai acei tineri, 
cari se adapă la apa limpede a moralei cu- 
prinse în învățăturile Mântuitorului Isus, das- 
călului neîntrecut al lumii, vor deveni bărbați 
virtuoși şi devotați. 

Arurmă apoi chestiunile instrucţiunii: planul 
de învățământ, manualele, bibliotecele şcolari, 
societatea de lectură și altele. 

Te rog primește asigurarea stimei ce îţi 
păstrez. l 


Blaj, în 7 Aprilie 1910. 


Dr. Ambrosiu Cheţianu, 
director gimnazial. 


Prea stimate Domnule Redactor! 


La prețuitele din 24 Martie a. c. neputând 
a Vă răspunde mai în grabă, am onoarea Vă 
comunică următoarele: 

1. În articlul reaclus al colegului d-l prof. 
G. Precup, mi-am luat permisiune a subliniă 
pe columna 4, două locuri cu creion vânăt. 

Relativ la cele cuprinse în aceste două locuri 
Vă pot comunică, că statutele reuniunei pro- 
iectate din conferinţa colectivă, ținută la Blaj 
în 1885 s'au sușternut la Ministerul de culte 
pentru aprobare; însă înființarea reuniunei 
proiectate nu s'a conces pe motivul, că exis- 
tând în țară o reuniune regnicolară a profe- 
sorilor dela școalele medii (Országos közép- 
iskolai tanâri egyesiilet), la care pot fi membri 
și profesorii dela școalele medii româneşti, 
înființarea unei reuniuni separate numai pentru 
profesorii şcoalelor medii românești, n'ar fi 
având, rost. 

Fratele Precup desigur o fi frunzărit numai 
actele din 1885, pe când rezoluţiunea minis- 
terială a urmat în 1886. 

Scurțimea timpului nepermițând a scrută 
după textul autentic al rescrisului ministerial, 
așa cred că în articlu ar îi destul a menţionă 
numai atâta, că statutele s'au sușternut la 
Ministeriu, chestiunea însă s'a rezolvit ne- 
favorabil pentru noi. 3 

2. Cât pentru modalitatea, cum ar fi să se 
proceadă în cauza congresului pus în pre- 
vedere, părerea mea ar fi: 

a) Să se deleagă cu consimțământul tuturor 
institutelor un comitet permanent din sânul 
oricărei corporațiuni didactice,stătător dintr'un 
prezident (director), dintrun notar și 3—4 
membri consilieri; 

b) Acest comitet permanent ar fi chemat 
să prepare toate cele de lipsă pentru con- 
gres, — prin stabilirea unui plan detaiat de- 
figând locul cel mai potrivit pentru congres, 
înfirând chestiunile, cari ar fi propuse pentru 
desbatere, statorind numărul delegaților dela 
institutele singuratice șcl. șcl.; 

c) Planul astfel compus și stabilit s'ar 
străpune mai întâi la singuraticele corpora- 
țiuni didactice pentru revedere, aderare sau 
eventuală modificare; 

d) După aceasta planul ar fi să se înainteze 
susținătorilor sau patronilor institutelor sin- 
guratice pentru aprobarea și facultarea cor- 
porațiunilor didactice (ori a comitetului per- 
manent), de a cere dela Înaltul Minister de 
culte aplacidarea acelei întruniri. 

Această rugare în toată forma sa și înde- 
ajuns motivată s'ar înaintă Ministerului de 
culte pe calea acelui arhiereu sau susținător 
de școale, în a cărui dieceză se află institutul, 
din a cărui sân va fi delegat comitetul per- 
manent. 

Celelalte de lipsă vor să urmeze după ob- 
ținerea concesiunei ministeriale. 

Primiţi expresiunea deosebitei mele stime. 


Nagyvărad—Oradea-mare, 7 Aprilie 1910. 


loan Butean, 
director preparandial. 


* 

Am publicat întocmai răspunsurile ce le-am 
primit, fiindcă ele sunt interesante şi ca formă. 
Nau binevoit a răspunde următoarele di- 

recțiuni: a școalelor comerciale din Brașov și 
a preparandiei gr.cat. din Gherla. 

Nu vom discută mai amănunţit părerile 
destul de divergente ale onoratelor direc- 
țiuni, fiindcă — după cum am scris în Nr. 
6 a. c, — nu e bine să se deă chestiunii o 
publicitate prea întinsă, prin discuţii. 

Nădăiduim că și ziarele se vor abțineă 


Nrul 8, 1010. 


dela comentarea acestor răspunsuri, lăsând 
să discute și să hotărască delegaţii corpu- 
rilor profesorale întruparea ideii. Prin publi- 
carea răspunsurilor de mai sus noi am voit 
să înlesnim numai desbaterile, adunând ma- 
terialul necesar dela toate școalele noastre 
secundare. 


Sa 


Cătră Postumus. 


Se duc frumoşii ani, se duc, Postume, 
Ca toamna stolul trist de rândunele, 
Se duc frumoșii ani, se duc, Postume. 


Ne veştezim ca blândele zorele, 
Și, fără a lăsă un semn în lume, 
Noi vom închide ochii ca și ele. 


Și nimenea nu ne va ști mormântul, 
Și nu ne va sădi la cap o floare, 
Va trece pe deasupra noastră vântul. 


Noi vom dormi pe veci ascunși de soare, 
ȘI, bucuroși că ne-a primit pământul, 
Vom sărută țărâna primitoare. 


Cum trece beduinul prin pustie 
Așa ne ducem și noi spre Nirvana: 
Nici un surâs și nici o bucurie, — 


Nu mtreabă nimeni de ne doare rana, 
De visul nostru nimenea nu știe, 
Doar Dumnezeu și inima, sărmana. 


Şi doar avurăm şi noi visuri, frate, 
Mai tinere și mult mai îndrăzneţe 
Ca vulturul ce zările. străbate, 


Și doruri mai adânci, în tinerețe, 
Decât adâncul mării înstelate, — 
Și toate ni sau dus pe căi răzlețe. 


Căci ne-a menit o zodie haină 
Ca nimenea să nu ne înțeleagă, — 
Ce vină vom fi ispășind, ce vină 


Din veac în veac, din tată m fiu pribeagă!... 
Și-am fost voinici și dornici de lumină, 
Dar wam avut noroc, Postume dragă! 


Deaceea vino, vino tu cu mine, 
Până mai poţi să ţii o cupă m mână 
Și "n ciuda lor, a zilelor haine, 


Să bem cu sete-adâncă și păgână, 
Să bem până puterea ne mai ține 
Și nu adoarme inima, bătrână. 


ă bem din zorii zilei până 'm seară, 
ă bem și să cântăm ca altădată. — 


V UN 


'O lir albastră cerul să ne pară, 


Pe care-o mână albă, adorată 
Alunecă și ne arată iară 
Cărarea cătră lumea cea visată. 


Și 'n ciuda ei, a sorții cei haine 
Al nostru vis din nou să înflorească. 
Deci bea până puterea te mai ţine, 


Chiar soarele uimit să ne privească, 
lar de cumva grăbita moarte vine, 
Cu cupele în mâni să ne găsească!... 
L U. Soricu. 


~ra 


Cântec. 


O, lună cum mă vezi culcat 
Cu capul sub fereastră 
Sărută-mă c'un zâmbet cald 
Din lumea ta albastră. 


Trimite-o rază de argint 
În noaptea păcii mele 
Să-mi spună 'ncet pân’ o s'adorm 
Poveștile din stele. 
T, Murășan, 

Izvorul şi nourul. > 


Din luminișul unei păduri ieșiă un izvor 
limpede, strecurându-se printre ierburi și flori. 
Undele îi străluceau în tremurarea razelor 
soarelui de ai fi crezut că-i un părăiaș de 
argint topit. 

Izvorul lunecă încet în alvia lui moale; 
mergeă nepăsător și visător ca un poet în 
care tresare răsunetul unei inspiraţii înde- 
părtate... 

Câteodată se înfrână din mers, se înălță 
din matcă spre a sărută un stâniinel sau o 
rujă; apoi cădeă iar de nu i se mai auziă 
suflarea. 

Eră fericit. 

Mireasma florilor îmbalsamă aerul; seninui 
cerului se resfrângeă în undele lui limpezi 
şi când susiă noaptea tot aurul stelelor tre- 
mură în argintul apei. 

O fată nespus de frumoasă și un flăcău 
veniau pe 'mserate, ținându-se de mijloc, și 
privindu-se ochi în ochi. Apoi, în vreme ce 
flăcăul mergeă să culeagă romanițe sălbatice, 
sulcină, lumânărele, sânziene și gălbinele, 
fata stăteă lângă părău, jucându-și degetele 
trandafirii în undele lui reci, îndrăgindu-și 
chipul ca într'o oglindă întinsă. Când făcliile 
cerului începeau a se aprinde, cei doi iubiți 
culcați pe un pat de flori, își spuneau, să- 
rutându-se, poemul veșnic al dragostei lor... 

Părăul își țineă atunci suflarea pentru a-l 
ascultă mai bine, pentru a-i sorbi tot far- 
mecul. 

Şi adâncul i se înfioră de plăcere... 

* 


Erà fericit, dar nu "'ntotdeauna... 


Dinspre mizănoapte se iviă din când în când . 


o pată neagră, dintru'ntâiu mai mică, dar 
apoi, din ce în ce mai mare şi mai amenin- 
țătoare. 

Un nour- întunecă văzduhul. Paserile, ce 
până atunci se alungaseră voioase, se ascun- 
deau deodată. Ploaia începeă să cadă în ropot 


1) Dintrun mănunchiu de Fantazii şi parabole, 
ce voi publică la un loc, dau această parabolă. 
E. L. 

de picături repezi; îndrăgostiţii se îndepărtau 
în grabă; florile se tupilau la pământ sub 
bătaia apei; izvorul se umflă, aruncându-și 
cu sgomot undele tulburi... 

Şi dupăce nourul se duceă, trebuiă să treacă 
zile întregi pentru ca iarba să se usuce, pentru 
ca pasările să cânte și pentru ca îndrăgostiţi 
să se întoarcă la locul tainei lor. 

— Nour dușman, îi zise odată izvorul, 
pentru ce-ţi porți mânia pe deasupra mea... 
Cu ce ţi-am greșit, de-mi sperii cu atâta 
vrășmășie cântăreții înaripați, de-mi dobori 
florile, de-mi alungi îndrăgostiții? Nu ți se 
strânge inima dinaintea jalei pe care o cerni 
deasupra întregei poiene? Nour călător, as- 
cultă-mi ruga, abătându-ţi drumul pe aiurea; 
nu tulbură fericirea undelor mele. 

Nourul îl auzi, dar nu răspunse. 

Hotărit, el treci pe alături, stropind alte 
păduri și alte poiene, lăsând liniștit izvorul 
nostru. în 

S o i 

Zilele erau acum insorite; iar nopțile. în- 
stelate. l 

Poiana răsunà de cântecul priveghitorilor 
Și 'al îndrăgostiților, ce veniau în fiecare seară. 

Izvorul “nu mai puteă de bucurie; el își 
lunecă apa tot mai încet ca și cum ar fi voit 
să se pătrundă și mai mult de farmecul de 
prin prejur, de scârțăitul greierilor, de șoaptele 
iubiţilor, de cântecul pasărilor. Zilele senine 
se strecurau unele după aitele, netulburate. 
Soarele își vărsă căldura ca o mare vatră de 
jăratec. 

Și au trecut săptămâni şi luni, și soarele 
eră tot mai aprins. Poiana începi a se uscă, 
florile a se vesteji, izvorul a se împuţină. 
Apele îi scădeau, văzând cu ochii. Ajunsese 
numai o suflare. 

Îndrăgostiţii nu mai veniau; paserile se 
ascunseseră în adâncurile răcoroase ale pă- 
durii; florile se veștejiseră de mult. 

Izvorul secă. Cea din urmă picătură de apă 
pieri, privind cu durere spre nourul înde- 
părtat: , 

— Nour, nour, unde ești? Pentruce nu vii 
și deasupra mea, să-mi dai vieață? 

Nourul auzi plângerea izvorului, dar se 


îndepărtă și mai mult... 
* 


Așa și scriitorul... 


Scrie și toată lumea îl gustă. Îl cetesc fe- 
tele cu ochii plini de doruri neîmplinite, îl 
cetesc tineri în nopţi nedormite... 

Criticul vine cu sfaturile lui nechemate, 


|. 
Pe fruntea voastră însuș Dumnezeu 
De inifrăţire şi-a depus sărutul, 
Voi sunteţi slabilor adăpostire, 
Prin voi s'a dat fiinţei inceputul. 
Flacări curate ce purtaţi în pară 
Lumina vieţii și sămânţa ei, 
Cuibul cel cald în care lutu ?nvie, 
Sunteţi izbânda neamului, femei. 


2, 
Stă crucea ’ntinsă pe pământ, 
lar tu — al crucii mirc, 
Visezi cu ochii duşi în zări 
A ploatei mântuire. 
Toţi fariseii alungaţi 
Din temple şi altare 
Sunt azi judecătorii tâi... 
Și tu — te uiţi în zare. 
Apostolii infriguraţi 
Vor să 'nţeleagă taina, 
Stă gâdele cu arma "m mâni, 
Sutașu-ţi vinde haina, 
A leşinat Maria ’n drum 
Strigându-te pe nume 
Și "n calea ei cea mai de plâns 
Femeie de pe lume, 
Și-aruncă sculele din păr, 
Îşi sfăşie talarul, 
Și, blestemând trecutul ei, 
Urmeaz'a-ţi cere harul. . 
Tu dreapta ’ntinzi i-areți prin nor 
Cum soarele străluce, 
Apoi te dai pe måna lor 
Eşti răstignit pe cruce. 
Paharu plin l-ai deşertat, 
Murind intre cei răi, 
A treia zi ai inviat 

cu ploaia lui tulbure, ce alungă cântăreții... 


Scriitorul se supără, criticul pleacă. 
Și scriitorul scrie, scrie, scrie... fericit c'a 
scăpat de critic. Nimeni nu-l mai sfătuește, 


= 2) 


Ideale. 


Apostolilor tăi, 

lar cea cu părul auriu 

Și lung pân” la câlcâie 
Îndură moartea de martir 
Aproape să-ţi rămâie. 


3, 
Cunoşti din surorile tale 
Și-al inimii tainic fior, 
Ne spui copleşită de jale 
La horă cântările lor. 
Ș: graiul tău fraged străbate 
În inimi ca grâul în glii — 
Învii suferințe cântate 
Şi-adormi din durerile vii. 


E cea mai frumoasă răsplată 
A celor ce cântă și plâng, 
Când hura-i oprită deudată 


Și ’n juru-ţi cu toţii se strâng: 


Adoarme și fluieru 'n vale 
Doar stelele scapără ’n zări, 
Când tu cu poveştile tale 
Ne duci pe "'nflorite cărări. 


Apusul aurește coline, 

Ard plopii şi nucul bătrân, 
O mamă, copilă ca tine, 
Suspină cu pruncul la sân. 
Flăcăii văd ziua de mâne 
Izbânda seninului dor, 

Şi babe cu furcile''n brâne, 
Revăd tinereţele lor. 


O doină, tovarăşă bună, 


Mai cântă căci ochii tăi ard... 


Mai cântă şi pune cunună 
Pe fruntea iubitului Bard. 


a] 

dar — nimeni nu-l mai cetește. 
— Critic, unde ești? 
Criticul e departe. S'a oprit la alții. 
Paris, Februarie 1910. 


E. Lovinescu. 


4. 
E linişte 'n odaic, 
Bolnavul suflă, geme, 
Dar nu mai ţine seamă 
De sgomot sau de vreme. 
S'apropie de malul 
La care nu străbat 
Din valurile vieţii. 
O maică stă la pat, 
Bolnavul suflă, geme, 
Frânturi de vorbe 'npână, 
Și maica se apleacă, 
ÎI prinde lin de mână, 
Și sfânta 'şi pune capul 
La e! pe căpătâi: 
— Aci sunt, lângă tine. 
— Tu eşti — n'am aiurat? 
Surâde bietul bolnav 
Şi moare vindecat. 


5. 

Să fi avut şi noi în lume mamă, 

Prevăzătoare pentru anii grei, 

Ar fi îmbrăţişat de bună seamă 

Ca oameni mari pe toţi copiii ei. 

N'am fi simţit că lanţurile-s grele 

Nici truda pacostelor ce ne pasc, 

O plângeţi visătorilor ae stele 

Căci din robie numai robi se nasc. 

Dar fiecărui rob i se deschide 

Odată calea cătră vieaţa vie. 

Cei cari dorm când zarea le surâde 

Rămân striviți de lanţuri pe vecie. 

Și pentru noi se va deschide zarea, 

Ziua învierii ne-a surâs, i 

Dar vremuri grele au copleșit cărarea, 

Vino, să 'nviem barem în vis. 
Maria Cunţan. 

Poporanismul. 


— O anchetă literară. — 


Poporanismul în artă. 


Vorbind despre noi înșine, noi Românii 
mai „luminaţi“ de obiceiu zicem „națiune“ 
când înțelegem pe toţi cei socotiți ca făcând 
parte din poporul român și „popor“ când 
ne gândim numai la țărănimea noastră. 

„Prostimea“ merge chiar mai departe în 
ceeace privește deosebirea aceasta și înțe- 
lege numai un țăran oarecare când zice 
„om“ ori „Român“. Noi ceilalţi, fie boieri 
ca dl Duiliu Zamfirescu, fie ciocoi. ca dl 
T. Maiorescu, fie proletari ca Coşbuc ori 
Goga, suntem cu un termin general „albăs- 
trime“, în deosebi prin împrejurimile Bu- 
cureștilor şi „acritură“. 

Nu e dar nici „național“ și „poporal“ 
același lucru, și nu tot ceeace e național 
e și poporal, dar ceeace e poporal e tot- 
odată și naţional. 

Aceasta se invederează; înainte de toate, 
în ceeace privește limba. 

Aflându-se în fața unei adunări de Vrân- 
ceni, ori și care om cu bun simţ va alege, 
întrebuință şi așeză vorbele cum se obici- 
nuiește în Vrancea, căci numai așa poate să 
producă efectul intenționat de dânsul. 

Dacă e adevărat lucrul acesta, cel ce scrie 
pentru toți Românii va alege, întrebuință și 
așeză vorbele cum se obicinuește pretu- 
tindeni la Români. Aceasta ni-a spus-o încă 
sunt acum vre-o două sute cincizeci de ani 
Ștefan, Mitropolitul Belgradului, comparând 
vorbele cu banii, care sunt cu atât mai buni, 
cu cât mai largă li-e trecerea. 

Asemenea limbă în cel mai larg înțeles 
poporal există în multe poezii poporale, în 
mare parte din poeziile lui Alexandri, ale lui 
Coşbuc, în cronici și în cărți bisericești, în 
colecțiunile de povești ale lui Ispirescu, ale 
lui Sima lui loan și — mai puțin — în 
scrierile lui Creangă. 

Pentruca să poți scrie în limba aceasta, 
trebuie să știi fie din graiu viu, fie din scri- 
erile altora, cum vorbesc Românii pretutin- 
deni, ai să fii bine dumerit asupra grama- 
ticei limbii românești, să studiezi cronicarii 


(Urmare), 


și cărţile bisericești și să citeşti operele 
celor mai însemnați dintre scriitorii români. 

Sunt între scriitorii noștri mulți oameni 
înzestrați cu mari daruri fireşti și cu o în- 
tinsă cultură, care, neavând pregătirea a- 
ceasta, scriu, ca un fel de începători, în limba, 
pe care din întâmplare o știu, parcă înainte 
de dânșii nar mai fi scris nimeni. Operele 
lor pot să fie de mare valoare şi sporesc 
comoara literară a noastră, dar ele nu sunt 
pentru întregul popor român, ci numai pentru 
o parte mai mică ori mai mare a lui. 

Scriitorul, care-și dă seamă despre rostul 
vieţii literare, ține să fie continuator al lu- 
crării începute de premergători și colabo- 
rator al contimporanilor săi, se pierde pe 
sine însuși în obștie şi scrie nu numai 
pentru toți Românii de azi, ci și pentru cei 
viitori. El alege dar și vorbele, și formele 
cele mai vechi și mai răspândite pentrucă 
aceste sunt mai deslușite și mai trainice și 
numai la mare nevoie se folosește de forme 
nouă ori puțin răspândite. 

E învederat, că această limbă poporală e 
mai săracă și în forme decât cea scrisă de 
începătorii, care se folosesc fiecare în felul 
său de provincialisme, de archaisme, de neo- 
lisme, ba nu arareori și de barbarisme, ca 
să coloreze și să producă efect. — Pe când 
una e o copilă desculță și îmbrăcată în că- 
mășuță curată, cealaltă e o cocoană sule- 
menită și gătită împesrtițat cu zdrențe adu- 
nate de pretutindeni. 

Limba nu e însă decât una dintre notele 
naționalități. 

Românii au particularul lor fel de a gândi 
și de a simţi, au vederile lor în ceeace pri- 
vește binele și frumosul în vieața morală 
ori formele intuitive, au gustul lor estetic: 
poporală e numai opera, care în felul ei se 
potrivește cu aceasta fire particulară a tu- 
turor Românilor. 

Cel ce-a trăit un timp oarecare printre 
Români, dacă ştie să vadă și să judece, tre- 
buie neapărat să îi primit convingerea, că 
Românul are măsura lui particulară în ceeace 

privește proporţiunile arhitectonice și amă- 
nuntele decoraţiunii de tot felul. 

Încă mai “ușor se convinge ori și cine, că 
are Românul gustul său particular în ceeace 
privește îmbrăcămintea ca forme, ca de- 
cență și ca amănunte de împodobire. Fru- 
museța țesăturilor şi a cusăturilor românești 
e adevărată și nu rezultă din îndemânătăcia 
Româncei, ci din gustul ei. 

Colecţiunile de modele și mai ales cea fă- 
cută de d-i profesor Comşa sunt dovezi 
neîndoioase, că gustul acesta nu e un re- 
zultat al „civilisațiunii“, ci zestre moştenită 
dela buni și străbuni. 

Mai vârtos iese la iveală lucrul acesta din 
colecțiunea de crestături făcută de d-i- pro- 
fesor Comşa. Fiecare bucată din colecțiunea 
aceasta e un document clasic despre înalta 
„desvoltare, la care a ajuns gustul la Români 
-— nu azi, nu ieri, ci încă de mult acum. — 
Multe din aceste opere ale unor oameni cu 
desăvârşire inculți pot să fie luate deopotrivă 
cu creațiunile de acelaș fel ale Chinezilor, 
ale Perșilor, ale Arabilor, ale Elinilor ori ale 
lui Benvenuto Cellini. 

Numai puțini dintre noi cunosc îndeajuns 
aceste producte ale iubirii de forme, prin cari 


poporul român se deosebește de alte popoare; 


nici unul însă nu e în stare să-și dee seamă 
despre principiile fundamentale ale felului 
românesc în materie de frumos. 

Cu atât mai puţin suntem în stare să ne 
dăm seamă despre principiile fundamentale 
ale frumosului în ceeace privește concep- 
țiunile morale. Neîndoios e 'numai, că poate 
ceva să fie bine și frumos pentru Rus, pentru 
Turc, pentru Maghiar, pentru German ori 
pentru Francez, iar pentru Român să fie numai 
„straniu“ și mai mult ori mai puţin interesant. 
Ce este bine și frumos pentru Români aceasta 
no știm și no putem învăţă, ci o simțim 
“numai, dacă trăim în legătură sufletească cu 
massele mari ale poporului și luăm inspira- 
țiune din operile marilor noștri scriitori. 

Cu toate acestea atât pentru poporul român, 
cât și pentru omenire valoare pozitivă are numai 
ceeace dă pe faţă firea particulară a Românului, 
şi lucrarea noastră literară nu are nici un rost, 
dacă nu adăugăm prin ea la vieața culturală 
a omenirii o notă nouă, cea românească. 


Nrul $, 1910. 


Fotografia, ori și cât de bine ar fi ea exe- 
cutată, nu e artă, și cel mai îndemânatec 
pictor e și el numai un fel de fotograf, dacă 
reproduce realitatea fără nici un adaos dela 
sine. Acest adaos hotărește valoarea artistică. 
Reproducând tipuri ori scene din vieața ro- 
mânească, pictorul poate să creieze opere 
interesante și de mare valoare; aceste nu 
sunt însă românești. nici ca concepțiune, nici 
ca formă, dacă nu e în el românesc felul de a 


„aşeză colorile şi de a împărți lumina, de a 


face gruparea și dacă nu e românească nici 
atitudinea, nici exprimarea stărilor sufletești. 
În noul Campo Sancto din Milan sunt o mul- 
time de picturi în stil oriental, cari, deși foarte 
frumoase, sunt cu desăvârșire străine pentru 
noi ceice am crescut în orient. 

Poate însă să fie românească pictura, care 
ne înfățișează moartea lui luliu Cezar, res- 
tignirea lui Hristos ori o nuntă din Sicilia, 
căci naționalitatea, nu obiectul, ci felul de a 
ni-l înfăţişă' o dă. 

Tot astfel „Dasarabas“, 
admirabilă limbă poporală 
rămâne o operă indică de mare valoare, iar 
„Miorița“ ori „Mama“ lui Coşbuc e și 
rămâne o creațiune românească în ori şi ce 
limbă ni sar fi reproducând. 

Sunt în literatura noastră puține operele, 
despre cari se poate zice aceasta. 

Aceste, deși cetite, poate, de numai puțini 
azi, au să fie cetite și mâne, și poimâne și 
vor rămâneă ca mărgăritare, cari nici nu se 
sfarmă, nici nu ruginesc, nici nu-și pierd 
dulceața lucirii. 

Celelalte, deși, poate mult gustate azi, vor 
fi date uitării mâne ori poimâne fie pentrucă 
sunt scrise într'o limbă, pe care în curând 
nare ṣo mai vorbească nimeni, fie pentrucă 
reproduc o realitate trecătoare, fie pentrucă 
nu sunt românești nici ca concepțiune, nici 
ca formă, fie mai ales pentrucă autorii lor 
nici mau ţinut decât să producă un efect 
momentan asupra unei anumite părți din 
societatea, în mijlocul căreia trăiau pentruca, 
puindu-se în evidenţă, să-și creieze vreo 
pozițiune. | 

Atunci dar, când se ivesc oameni, cari nu 
știu să facă deosebire între Eminescu şi Ma- 
cedonsky ori între Coșbuc și Roneti Roman, 


deși redată într'o 
românească, e şi 

navem nici să ne emoționăm, nici să stăm 
pe gânduri, nici mai ales să ne pierdem timpul 
dându-ne silința să ne dumirim asupra unor 
adevăruri, pe cari numai oameni lipsiți de 
judecată pot să le pună la îndoială. 

Nu din senin a ajuns Românul din împre- 
jurimile Bucureștilor să-i zică „albăstrimii“ 
și „acritură“. 


(Va urmă.) loan Slavici. 


SrA 


Cronică teatrală. 


-—- „Sirena“ de Z. Bârsan. — 


București, 13/11 1910. 

Scena finală a actului din urmă (I1) este o grozăvie: 
O fată strânge de gât pe mamă-sa și o aruncă moartă 
pe covoarele unei odăi luxoase. 

Omorul este grozav, dar Sirena îl săvârşeşte întrun 
moment de inconştienţă. Inconştienţa se datorește unei 
năvăliri violente de simţiminte puternice. Ucigaşa toc- 
mai a trecut printr'o clipită grozavă: este actriță şi 
de mâne va trebui să fie altceva, deoarece lipsa ci 
de talent o goneșşte de pe scenă; singură va trebui 
să fic, deoarece „amicul“ ei cel mai intim, nu și cel 
mai bun, o părăseşte „plictisit“, iar de altul nu mai 
poate, nu mai vrea ea să se apropie; singurul amic 
la care s'ar întoarce este o iubire veche, întâia-i iubire, 
dar Paul Flavian, acum scriitor cu renume, nu poate 
reveni unde-i înlocuiseră pe rând, câţiva rivali bogaţi 
şi mai norocoşi decât el; deci singură, fără a ști încă 
ce va fi; peste un ceas, vorbind cu cinstitul ci tată 
care va veni $°% întărească cu nădejdi în acest greu 
moment al vieţii ei, peste o zi, mâne dimineaţă s'ar 
limpezi poate. Dar fatalitatea se grăbeşte; alăturea 
moare chiar acum un copil bolnav de mult, copilul ei, 
singurul copil, dela cineva care ar fi luat-o de soţie, 
dar care a murit; şi ea, un cap de femeie „fără vo- 
ință“. — În astfel de împrejurări s'ar zăpăci şi băr- 
batul cel mai tare. 

Şi acum apare mama, care tocmai a sărit dintr'un 
cupeu, a urcat şi se apropie de Sirena cu o haină 
mătăsoasă care să-i apere de răcoarea nopţii umerii 
şi pieptul și trupul pe care mama le-a vândut încă 
odată, de astădată milionarului Gică Penescu, care 
venise, văzuse, consimţise și așteaptă. Și acum mama 
aude că-i mort copilul. Sirenei, se oprește un minut 
şi — o chiamă iarăş în cupeu, spre destfrâu nou, la 
Gică, 

Scârba fiicei se deslănţueşte, curg vorbele aspre; 
şi mama strigă: „Dacă nu mergi tu, va merge Neli“. 
— Neli este fiica ei cea mai mică, o fată nevinovată, 
de pension. Sirena apără acum şi pe soră-sa, care nu 
trebuie să cadă în prăpastia în care a fost aruncată ea. 
Astfel fiica înnebunită de dureri, disperare și oroare 
sugrumă pe mama. 

Ca jurat aş votă repede pentru achitarea Sirenei. 
Ca critic nu mă indignez de loc de acest sfârșit, de- 
oarece el reiese logic din tot ce-i premerge. 


Dar ce-i premerge trebuie să fie foarte particular. 
Pentruca cineva să ajungă să-şi omoare cu dreptate 
părinții, trebuie să fi avut o soartă cu desăvârşire 
particulară. Şi cine nu ar auzi decât numai sfârşitul 
piesii ar trebui să conchidă tot astfel. 

Şi totuș, nu-i aşa. 

Se ştie din experiența lumii întregi — şi drama- 
turgilor nu le-a scăpat această experienţă — că omul, 
ca și privitorul din teatru, se interesează mai arzător 
pentruce atinge interesele lui, interesele lui egoiste 
sau interesele altruiste, omeneşti, generale. Cu cât 
sunt mai ardente chestiunile, cu cât sunt mai „sfinte“ 
— “fie zilnice, ale epocei ori veşnice— cu atât mai 
încordată este privirea ce urmăreşte jocul. Când jocul 
este așă, privitorul creiază înainte sensaţia spre care-l 
duce, spre care poate il duce autorul, dar care poate 
fi şi alta, nu cea creată de fantazia lui. 

Unul dintre dramaturgii cei mai practici, mai em- 
pirici este chiar de părere că desvoltarea interesului 
are cu „necesitate“ câteva etape, cari nu pot fi des- 
considerate. Etapele încordării privitorilor sunt acestea: 
Sensaţionalul sfârşit apare în fantazia noastră: „Cele 
două trenuri aleargă pe aceeaş linie unul în faţa ce- 
luilalt“. Se iveşte însă indoeala: „Poate că frânarii vor 
observă la timp primejdia“. Și iarăș: Premisele im- 
plinirii aşteptate se realizează una după alta întrerupte 
de alte, nouă evenimente cari trezesc din nou îndoeala: 
„Un frânar adoarme, dar un călător prinde de veste 
și dă alarma; însă mecanicul celuilalt tren nu poate 
opri“. Și în sfârşit: cercul necesităţilor se strânge mereu 
și sfârșitul trăzneşte în scenă ca o încheiere fatală. 

Pentruca să poți creà atât de interesant, pentruca 
să te poţi apropiă cel puţin de psihologia acestei 
scheme psihologice-dramatice, trebuie să fii artist 
bogat în mijloace. Nu ţise cer bogăţiile unui Cresus 
literar, nu ţi se citează numele atâtor antecesori de-a 
căror giorie „Sirena“ nici nu ne-a putut aduce aminte; 
ţi se cere numai oarecare reflexiune. 

Să ne oprim la etapele dramaturgului amintit. În 
ce tempo se ivesc ele? aceasta-i întrebarea. Încor- 
darea generală trebuie să apară cât mai iute în sen- 
timentul privitorului: Cum se vor sfârşi acestea toate? 
Acesta-i începutul! Când oamenii vorbesc de un 
sfârşit nemulțămitor, să ştiţi că greşala poetului tre- 
buie căutată cu siguranță în actul întâiu. Întâia etapă, 

aş putea zice iînhămarea interesului, trebuie să vie 
cât mai iute... 

În „Sirena“, care se termină aşa de neobişnuit de 
prozav, etapa întâia este înlocuită cu o serie supă- 
rătoare de intrări şi ieşiri de servitori şi servitoare, 
cari știu şi nu ştiu ce-i cu stăpâna lor, cu Sirena, cari 
vorbesc banaiităţi, ca nişte nesimţitori. Vezi Doamne, 
ei şi ele prepară răsăritul Sirenci, apariţia. .. i 

Monotonia scenelor dela început te face să porun- 
cești — aşa, în tine — să vie odată Sirena, ca să pue 
capăt monotoniei. .. 

lat-o, se găteşte, se întristează că nu mai este 
frumoasă, vorbeşte. Dar, par'că nu este făcută să 
fie o eroină. Nu-i o actriţă mare, dar ar putea să 
fie o femeie; nu-i o femeie cu voinţă, dar ar putea 
să aibă mai mult spirit şi măcar atâta demnitate câtă 
poate dă sentimentul încolţitor că va trebui să înceapă 
„altă vieaţă“; nu are demnitatea asta, dar ar puteă 
cel puţin să nu se scoboare pe sine până la replica: 
„Rămâi cel puţin până trece reprezentaţia“, adecă: 
Mai rămâi o zi, iubitul meu, și — apoi poţi plecă? 
Sirena nu are minte, dar tot ar putea să aibă mai 
multă. Aş crede, ca privitor, în ea, aș răzimă atunci 
o speranţă pe felul ci, aş plăsmui ce poate fi Sirena 
mea așteptând să văd ce va fi cea reală, a autorului, 
aş fi interesat. Dar cu suflete mărunte nu se poate 
trezi interes. i 

Etapa lipsește: Între ce este Sirena la început şi 
ce este la sfârșit nu se vede firul roşu, cusătura psi- 
hologică. — 

Și amicii ei, ai Sirenei, „mediul ambiant“, un gazetar 
şi poet sec, un pictor și mai sec, un actor non plus 
ultra sec, și mama asta care-i sulemeneşte Sirenei 
buzele pe scenă — asta-i chestia zilei, a vremii, a 
umanităţii? Unde va fi rămas umanismul? O fi aşă 
lumea asta, chiar așă? Mai știi. Dar oricum ar fi, 
copii exacte după natură sau reduceri pesimiste a ce 
va fi poate mai bun, mediul acesta ia şi piesei tocmai. 
din ce orice piesă cere: ia din simpatia lumii care nu-l 
poate simţi, pe care secii o jicnesc prin seceta lor 
psihică. — 

După actul întâiu socoteam piesa căzută. O licărire 
de bine îmi lăsă Paul Fiavian care ocroteşte în scena-i 
finală pe Sirena... 

Actul al doilea are două scene cari au încălzit sala. 
Sirena vine la Paul, să-l intrebe dacă ar mai puteă 
speră să fie soţia lui. Ea-i spune cum I-a iubit odată, 
dar nu are nici o notă serioasă, convingătoare sau cel 
puţin împăciuitoare, când explică de ce l-a părăsit — 
o eroare în construcţia acestui caracter; el îi spune 
cum a iubit-o, cât o iubeşte incă pe copila de acum 


Ne vom iubi o 


Tu ştii că te iubesc. La ce ţi-aș spune? 
_La ce-am clădi în Spania castele? 

Eu nu-ți făgăduesc colan de: stele 

Nici cornul argintatei semilune. 

zece ani, dar numai pe ea, nu pe femeia de astăzi; 
nu-i tăinuește însă nici gândul izbitor: „Azi urc eu, 
şi scobori tu“, Sirena pleacă; e! plânge. i 

Urmează a doua scenă. O face excelentul Soreanu, 
căci scena nu are nici un cuvânt: E tatăl Sirenei care, 
ca să poată trăi, corectează acum ce tipăreşte poetul 
Flaviân; el vine, vede durerea, bănueşte lacrima şi 
dispare uşor, pe vârful degetelor, respectuos. 

Aici a fost umanism. — 

Actul al treilea l-am spus pe jumătate; întâia-i ju- 
mătate este foarte crudă: Alături moare copilul Sirenei, 
şi amicii ei, pictorul Sion Tinove şi Stelian, actorul, 
vin beţi să aştepte, in salonul ei, sosirea dela teatru 
a Sirenei. După aceşti ticăloşi, durerea Sirenei care 
a căzut în rolul Ofeliei. Vieaţa ei a scăzut-o şi în 
rolul ei; când 'trebuiă să fie mai liberă de emoţii per- 
sonale, ca să şi le poată însuşi pe ale Ofeliei, vieaţa 
ei i-a pus în suflet greutăţi cari fac cu neputinţă crea- 
țiunea artistică, vieaţa ei o târăeşte și de pe scenă. 
Târziu s'a trezit; trezirea ei fu moartea mamei sale. — 

Autorul a ţinut o predică straşnică unei lumi din 
preajma teatrului. Lumea iniţiată în vieaţa acestei lumi 
în care se întâlnesc atâtea suflete cărora lise pune 
o singură condiţie: de a fi autori de talent, lumea 
„iniţiată“ pretinde că cunoaşte şi modelele după care 
autorul a plăsmuit unele dintre persoanele piesei sale. 
Dacă-i așă, autorul a predicat chiar cu curaj. 

Păcat că nu a predicat şi cu mult mai multă artă. — 

Piesa are şi altă legătură cu vicaţa. Ea se petrece 
în lumea teatrală, artistică și literară, anume în cea 
mai inferioară parte a ei, dar atinge o chestiune mai 
generală; zic: o atinge, căci nu o înfățișează cu rădă- 
cinile ei, cu creşterea ei, cu întreaga ei vieaţă de fond. 
O citez cu intenţie în formula unei enciclopedii teo- 
logice: „Când întrebuinţăm cuvintele: datorii părintești, 
fidelitate părintească, casa, fericirea casei, la umbra 
vieţii familiare, le întrebuinţăm ca şi cum s'ar înțelege 
dela sine că la oraşe şi în sate ar există încă, în în- 
ţelesul deplin al cuvintelor, copii, fidelitate părintească, 
creştere. Au fost. Efectul ideilor moderne nu a nimicit 
nimic mai temeinic decât fericirea vieţii familiare. Ideile 
moderne şi sănătoase nu trebuie să se desvoaite 
nesănătos; pe un teren modern trebuie să readucem 
vechile virtuţi, pe cari individualismul puternic 
le-a disolvat în individ, în familie, în popoare“. 

Acesta ar fi fondul: În „Sirena“ se trăiește indivi- 
dual, se sdrobeşte o familie, se nimiceşte o fiică, se 
ameninţă a doua; se vede negaţiunea brutală; dar afară 
de aceasta, altceva, pozitiv, nimic. Deaceea se prea 
poate că legătura „Sirenei“ cu mersul vremii o facem 
noi şi că autorul nici nu s'a gândit la ea... 


G. Bogdan-Duică. 


primăvară... 


Și nici nu-ţi cer credință pe vecie... 
La ce-am minți și noi în jurăminte? 
Frumoasa mea, să ne iubim cuminte 
Și nimeni pe pământ să nu ne știe. 

Să ne iubim senini o primăvară 
Cetind povești cu mândre castelane 
Ce-adorm în mângăierea de chitară... 


Cu basme ne vom înflori iubirea, 

Dar nu ne vom iubi ca prin romane 

De vrei să nu ne doară despărţirea... 
Paris, Martie 1910. Victor Eftimiu. 


Cântec. 


Să am un drag palat în ceriuri 
Și 'n jur a îngerilor cale 
L-aș vinde fără târguială 

Pe prețul zâmbetelor tale. 


Căci Cupido copilul dulce 

Ce din guriță nu mai tace, 
Când îmi începe-a ta poveste — 
Întreagă noaptea nu am pace. 


Decât aiurea ’n voie bună 

Și făr' de lacrimi sub pleoape 
Mai bine ?n chinuri și 'n mizerii 
Dar de lăcașul tău aproape. 


Și rege chiar de-aș fi copilă 
Departe peste țări străine... 
De m'ai iubi — mi-aş frânge sceptrul 
Și 'n zâmbete-aș veni la tine. 
A. Cotruș. 


==) 


Cronică. 


Balul din Arad. Balul costumat din Arad ce s'a 
ținut la începutul lui Martie a. c. a reuşit pe deplin. 
Doamnele noastre s'au prezintat toate în port naţional 
și s'au silit să apară care de care mai frumoasă și mai 
interesantă. Chiar şi străinii au fost cuceriţi de frumu- 
sejea și varietatea porturilor noastre ţărăneşti. În 
acest număr reproducem câteva fotografii, cari ni s'au 
părut mai reuşite. Premiul I l-a luat, cu drept cuvânt, 
portul de pădureancă,, care ni se pare şi nouă cel 
mai original şi mai fidel îmbrăcat. Portul din părţile 
Giurgeului (Ciuc), deşi bogat reprezentat mwa fost 
fidel purtat. Am accentuat într'o cronică trecută că 
portul țărănesc cere studiu. E o măiestrie mare să 
ştii îmbrăcă straele ţărăneşti. Şi nădăjduim că la ba- 
lurile viitoare Doamnele noastre îşi vor da silința să 
înveţe mai bine această măiestrie. 

Balul costumat din Arad inseamnă fără îndoială un 
început serios, de care legăm frumoase nădejdi pentru 
reînvierea portului nostru naţional. 

* 

Concertul d-șoarei Cella Delavrancea. (Sibiiu, 
Sala dela Gesellschaftshaus, 6 Aprile 1910). Neamul 
nostru a avut în trecut şi are și azi suflete de 
artişti; — din mulţi chemaţi însă puţini au străbătut 
până acum să-şi ducă arta la adevărate înălțimi, la 
desăvârşire. Între acești puţini se numără virtuoasa 
la piano d-şoara Cella Delavrancea. Înzestrată din fire 
“cu toate calităţile interne și externe de artistă, prin 
muncă serioasă şi destoinică deja în primăvara vieţii 
o vedem ajunsă la acel nivei al adevăratei arte, 
la care numai talentelor rare li-e dată posibilitatea 
să se avânte. — Pentru onoarea ce ni-a făcut-o d-şoara 
Delavrancea venind în mijlocul nostru, îi suntem sinceri 
recunoscători şi o asigurăm, că am rămas nu numai 


încântați şi transpuşi în cele mai ideale sfere prin 
minunatele ei prestaţiuni ci simţim, că a trezit în noi 
— cei cu încrederea pierdută — nădejdea unui apropiat 
viitor, când și poporul nostru, prin puterea artei și 
artiştilor săi mari, va fi înălțat în rândul celor mai 
culte neamuri din lume. 

Concertul s'a întrodus cu „Fantazia cromatică şi 
fuga“ de I. S. Bach. D-șoara Delavrancea deja prin 
câteva crescendo și descrescendo la partea întâi și 
prin susţinerea clară şi consecventă a temei din fugă 
(partea a 2-a) a dovedit, că dispune nu numai de o 
tehnică din cele mai briliante, ci a și pătruns temeinic 
şi serios opera măiestrului Bach. Trecând la sonata 
în B-moli de Fr. Chopin atinge duioase accente mai 
ales în „Marşul funebru“, scoțând la iveală şi un fel 
propriu — cu totul aparte şi interesant — al inter- 
pretării. . Viu aplaudată a fost după „Etude-le simfo- 
nice“ de Schumann şi nu mai puţin a plăcut în com- 
poziția de colorit oriental a lui G. Enescu, cu titlul: 
„Pavana“ (un fragment din suita pentru piano) şi în 
„Impromtu“-ul de G. Faure. La încheiere a fascinat 
auditoru! prin bravuroasa interpretare a unei „Le- 
gende“ (transcripţiune) de Fr. Liszt. Aclamată și inun- 
dată de cununi și buchete de flori d-şoara Dela- 
vrancea mai cântă o piesă afară de program. 

După concert s'a înjghebat o frumoasă întrunire 
la „impăratul Roman“. S'a toastat și wa lipsit nici 
dispoziţia bună obișnuită la astfel de ocazii succese. 

La despărţire, o singură şi unanimă dorință s'a 
exprimat şi aceasta erà: „O rugăm pe d-șoara Cella 
Delavrancea să mai vină la noi“. Dr. T. B. 

* 7 A 

Donaţiunea Stroescu. Un Român ortodox din Ba- 

sarabia a dăruit fondului cultura! din Blaj suma de 

100.000 cor. Ştirea aceasta a trezit în toate sufletele 
româneşti un adevărat entuziasm. Fapta d-lui Vasile 
de Stroescu e o dovadă că şi în inimile fraţilor noştri 
din Basarabia trăieşte viu sentimentul solidarităţii na- 
ționale. Cine e d-l Stroescu din satul Brânzeu al Ba- 
sarabiei nu ştim şi nu ştie nimeni la noi până în mo- 
mentul când scriem aceste rânduri. Darul lui ne vine 
ca din cer, pe neaşteptate, de aceea a și făcut impresia 
cea mai adâncă asupra noastră a tuturora. Și ne gândim 
câţi boieri bogaţi sunt în România, cari ar puteă urmă 
pilda dată de acest suflet de mecenate. 
i * 


Varietăți literare. Animal poetic. Unde-l văzui 
eu mai frumos? În pădurile acelor dealuri și văi prin 
cari trenul scoboară, pe la Palota, spre Severin. Erà 
într'o noapte de vară caldă. Scânteiă minunat. 

Cum l-am văzut acolo, așa mi-l evoacă poeţii noștri 
cei tineri, cari il întrebuinţează mult mai des decât 
cei vechi: Licuriciul a devenit poetic! 

La O. Goga licuriciul luminează în călătorie, în 
Prima lux, copilului plecat la oraș: 


Și somnul mă fură arare, Cu ochii grei de nedormire 
Zăriam în cale licuricii, cum luminau în şanţ otava. 


Aiurea, în Dimineaţa, ei sunt parte intimă din 
vieaţa naturii. Ei ştiu despre dragostea vântului cu 


trestia: A 
— dar dragostea lui 


O văd licuricii din cale. 
Și-o spun licuricii la frunze de soc 
Și socul pădurii o spune... 
Feciorelnici, deşi vinovaţi, sunt în Pe înserate: 
Doi licurici şi-aprind sfiala 
În adăpostul de otavă. 


P. Cerna pomeneşte — cred — numai odată pe 
licuriciu; ca lumină pură: 


O stelelor! Cum prinde licuriciul 

Să rătăcească ’n voia lui, aprins, 

De cum se lasă noaptea'n necuprins — 
Aşa vaștept cu sete scânteierea... 


Şt. O. Iosif și D. Anghel sunt — în acest caz — 
mai naturaliști, mai zoologici. Ei explică limpede de 
ce-i arde licuriciului. În Legenda Funigeilor 
Hunar arată nevinovatei Rune ce-i lumina licuriciului: 


Nu vorbele aruncă luciri de pietre scumpe, 
Ci-i dragostea din ele ce le aprinde focul! 
Văzut-ai lI.curiciul, părechea când și-o chiamă, 
Cum scânteie în aer, ca să-i arate locul? 
Cum vrei a mele vorbe să nu scânteie, spune? 


Licuriciul este deci la modă. 

Poetaştrii vor observă în curând că este; şi atunci 
o să vedeţi cum o să scapere pretutindeni în versu- 
rile lor. 

Aşa se „popularizează“ de altfel toate „descope- 
ririle“ poetice. Fi G. B.D. 


Din Sătmar. Un învăţător din marginea românis- 
mului ne scrie lucruri nespus de dureroase. Repro- 
ducem întocmai o parte din tânguirile lui: 

„De prezent sum cantor-invăţător român şi ca atare 
funghez de trei ani. Puțin timp, dar destul pentru de 
a cunoaşte împrejurările in cari o vicaţă a petrece 
e prea mult, când simt că idealul meu... nu e ajuns. 
Da! Eu cugetam să fiu crescătorul și „învățătorul fii- 
toarci generaţiuni, conducătorul acelora cari trăiesc 
acuma. Dar învățătorii din timpul prezent îs instru- 
ment numai cu cari cioplesc din Români... ; 

Aşa e, mă rog, baremi în Sătmar e aşa. 

În preparandia din Orade, în spiritul servilizmului 
sunt crescuţi tineri, cari voesc a fi dascăli neamului 
românesc. Învăţătorii confesionali români sunt perze- 
cutaţi. Cu toţii dearândul merg la stat. Și ce e mai 
ușor la oameni așa crescuţi, decât a se supune cu 
umilinţă. Dar vai de acei puţini, pe cari nu i-a,cuprins 
acel spirit şi în pieptul cărora mai bate o inimă de 
român. Aceia sunt numai greutatea vremurilor. şi le 
plânge inima în durere, văzând cum să topeşte neamul 
lor... cum se prăpădește Românul“. 

lar mai departe: 

...„Poporul nostru e nemulțămitor, ba chiar te 
urește, dacă-l scoţi la lumină. Numai a amări pe aceia 
cari le voesc binele şi a se umili .acelora cari voesc 
a-i nimici — știe. 

Îs corupți, îs pierduţi“. 

În aceste accente de durere se amestecă desigur 
şi nemulțumirile personale ale d-lui învăţător. Dar 
scrisoarea dânsului cuprinde şi mult adevăr. Deocam- 
dată ne abţinem dela orice comentar, dar atragem 
atenţiunea Ilustrităţii Sale episcopului Radu asupra 
tânguirilor mai sus pomenite. 


t] 


Poşta Redacției. 
— Manuscrisele nu se înapoiază. — 


Sorin Banciu. La vârsta de 10 ani nici Prâslea 
ma fost mai strașnic. lan ascultă: 
„Şi dacă paseri ciripesc 
O doină întristată 
O durere adeveresc 
E chiar durerea noastră!“ 
A noastră da, dar și-a ta, frate?! Ai să pogori raiul 
pe pământ, când îi creşte mare. 
Ani Mugur, Bucovina. „La tine-ascund eu plânsul, 
tu blândă Poezie“. Cu adevărat blândă... 
R.-S. lată începutul din „Cântecul meu“: 
Sunt visuri urzite din şoapte de dor 
Și taine ascunse "ntre stele, 
Ce noaptea-mi descuie al minţii zăvor 
Și glas dă simţirilor mele. 
Pe urmă vin vorbe ca „rebele“, „se 'mbină“, rime 
ieftine: „duios“ cu „sfios“ etc. 
S. B. Pentru numele lui Dumnezeu numai scrie în 
forma Romanţelor d-lui Minulescu. Alea nu-s pentru noi. 
D. P. „Povestea“ o publicăm, dacă binevoiţi a vă 
schimbă numele. Dacă vă chiamă într'adevăr așa, vă 
stătuim să vă alegeţi un pseudonim ca poet. 


Redactor: OCT. C. TĂSLĂUANU. 


TIPARUL LUI W. KRAFFT ÎN SIBIIU. 

